Biologer og museumsfolk begyndte mandag morgen at partere den kaskelothval, der i tirsdags skyllede i land ved Nørre Lyngby lidt nord for Løkken. Det er folk fra Fiskeri- og Søfartsmuseet og Zoologisk Museum i København, der står for parteringen af den 13 meter lange og omkring 12 tons tunge han-kaskelothval. Parteringen af hvalen sker på et rensningsanlæg i nærheden af hvor den den skyllede i land, og det kommer til at tage det meste af dagen. Det bløde væv skal skæres fra, så biologerne kan arbjede videre med det rå skelet. Det skal fragtes til Zoologisk Museum i København, hvor skelettet skal renses. Kaskelotskelettet skal derefter udstilles på Zoologisk Museum, hvor det blandt andet skal indgå i forskning.

Referat:
Tonstung kaskelothval parteres, inden skelettet skal fragtes til København.